സ്പാര്ക്കിലെ ശമ്ബള വിവരങ്ങള് ഡിഡിഒയ്ക്കു തിരുത്താം ആശ്വാസമായി സര്ക്കാര് ഉത്തരവ് പരിഹാരമാകുന്നത് ജീവനക്കാരുടെ ദീര്ഘനാളായുള്ള ആവശ്യത്തിന് തിരുവനന്തപുരം: സര്ക്കാരിന്റെ ശമ്ബള വിതരണ സോഫ്റ്റ്വെയറായ സ്പാര്ക്കില് ജീവനക്കാരുടെ വിവരങ്ങള് ഡിഡിഒമാര്ക്ക് തിരുത്താന് ധനവകുപ്പ് സൗകര്യം ഏര്പ്പെടുത്തി. ദീര്ഘനാളായി ജീവനക്കാര് ഉന്നയിക്കുന്ന ആവശ്യത്തിനാണ് ഇതോടെ ഭാഗികമായെങ്കിലും പരിഹാരമായത്. നിലവില് സംസ്ഥാനത്തിന്റെ വിവിധ ഭാഗങ്ങളില് നിന്നുള്ള ജീവനക്കാര് തലസ്ഥാനത്തെ സ്പാര്ക് ഓഫിസില് നേരിട്ടെത്തിയാണ് തിരുത്തല് വരുത്തുന്നത്. പലപ്പോഴും ഇതിനായി ഒട്ടേറെ നടപടിക്രമങ്ങള് പാലിക്കേണ്ടി വരാറുമുണ്ട്. നിലവിലെ ശമ്ബളം, ശമ്ബളം പരിഷ്കരിച്ച തീയതി, മുന് ശമ്ബള സ്കെയില് സംബന്ധിച്ച വിവരങ്ങള് തിരുത്താന് ഡിഡിഒയ്ക്ക് അധികാരം നല്കിയാണ് പുതിയ ഉത്തരവ്. ഈ മാസം ഒന്നിന് സൗകര്യം നിലവില് വന്നു. പതിനായിരക്കണക്കിന് ജീവനക്കാര്ക്കാണ് ഇതിന്റെ ഗുണം ലഭിക്കുക. പേരും ജനനത്തീയതിയും ഡിഡിഒ തലത്തില് തിരുത്താനുള്ള സൗകര്യം കൂടി വേണമെന്ന ആവശ്യവും സര്ക്കാര് പരിഗണനയിലാണ്. കൂടുതല് തിരുത്തല് സൗകര്യങ്ങള് സ്പാര്ക് സോഫ്റ്റ്വെയര് പരിഷ്കരിക്കുന്ന മുറയ്ക്ക് ലഭ്യമാക്കുമെന്ന് ഉത്തരവില് വ്യക്തമാക്കിയിട്ടുണ്ട്. വളരെ ശ്രദ്ധയോടെ മാത്രമേ തിരുത്തലുകള് വരുത്താവൂ. തിരുത്തിയ വിവരങ്ങള് സമര്പ്പിക്കും മുന്പ് വീണ്ടും പരിശോധിക്കണം. ഡിഡിഒമാരുടെ ഡിജിറ്റല് ഒപ്പ് ഉപയോഗിച്ചാണ് തിരുത്തല് വരുത്തേണ്ടത്. തിരുത്തലുകള് അടങ്ങിയ ഒരു ഷീറ്റ് ഇസര്വീസ് ബുക്കില് പ്രത്യേക പേജായി ചേര്ക്കണം. തിരുത്തല് സംബന്ധിച്ച മാര്ഗനിര്ദേശങ്ങള് സ്പാര്ക് വെബ്സൈറ്റില് പ്രസിദ്ധീകരിച്ചു www.info.spark.gov.in. എയ്ഡഡ് സ്ഥാപനങ്ങള്ക്കും ഈ തിരുത്തല് സൗകര്യം ഉപയോഗിക്കാം. Stories you may Like